Jautājums:

Ierosināts izslēgt nosacījumu „Videi draudzīga produktu piegāde” no vērtēšanas kritērijiem iepirkuma 15.daļai „Sulas un sīrupi” un 17.daļai „Bakaleja un citi produkti”.

Atbilde:

„Videi draudzīga produktu piegāde” nav izslēdzošs nosacījums pretendentiem, tādējādi šī kritērija esamība neizslēdz no dalības konkursā nevienu pretendentu un ietvertie nosacījumi nav pretrunā ar konkurences nodrošināšanu starp piegādātājiem.

Nosacījums „Videi draudzīga produktu piegāde” ir ietverts iepirkuma piedāvājumu vērtēšanas kritērijos, jo Alojas novada domei ir svarīgi ievērot principu, ka pārtikas preču piegādē tiktu samazināts vides piesārņojums ar autotransporta izplūdes gāzēm un mazināta ceļu infrastruktūras slodze, atbilstoši 2014.gada 28.oktobra Ministru kabineta noteikumiem Nr. 673 3.5.punktam.